O **Kiekko-Vantaa** é un equipo de hóckey sobre xeo da cidade de Vantaa (Finlandia). Foi fundado en 1994 e compite na segunda categoría do hóckey sobre xeo finés, a Mestis, dende a súa creación no ano 2000; o seu mellor resultado na competición foi o segundo posto conseguido no 2003. Xoga os seus partidos como local no Trio Areena, un pavillón con capacidade para 3 700 espectadores.

Dende 2017 é o club afiliado a Jokerit de Helsinqui, representante de Finlandia na Kontinental Hockey League (KHL). Na tempada 2019-20 ambos equipos asinaron un novo acordo que estará vixente ata o final da tempada 2022-23.

Historia
--------

### Antecedentes e fundación

Antes da fundación do equipo había varios equipos na cidade de Vantaa: o Vantaan Kiekko (VaKi), fundado en 1974 e que competiu na 1-divisioona durante a tempada 1987-88; Tikkurilan Jää-Veikot (TJV), fundado en 1958 e que tamén xogou na 1-divisioona a tempada 1985-86; ou o Vantaa Hockey Team (VHT), que durante tres tempadas disputou a 1-divisioona (1990-1993).

En 1994 fundouse o Kiekko-Vantaa, cuxos estatutos asináronse o 28 de xuño dese mesmo ano. Os encargados de asinalos foron Harri Mäntynen (Tikkurilan Jää-Veikot Ry), Matti Saari (Etelä-Vantaan Urheilijat Ry), Pertti Ahlroos (Länsimäen Kiekko Ry), Raine Heinonen (Vantaan Kiekko Ry) e Matti Laaksonen (Team Vantaa Ry). Uns meses despois, o 15 de setembro, o club foi iniscrito no rexistro de asociacións.

### Primeiros anos

O Kiekko-Vantaa comezou a súa andaina na 3-divisioona ocupando a praza que deixara o Vantaan Kiekko (VaKi). O equipo gañou a fase preliminar, así como o grupo superior, clasificándose deste xeito para as series clasificatorias para a 2-divisioona, que tamén gañaron, conseguindo deste xeito o ascenso no seu primeiro ano de existencia.

Pavillón
--------

*Artigo principal**:* Trio Areena.
O Trio Areena en 2013.
O Kiekko-Vantaa xoga os seus partidos como local no Trio Areena, un pavillón situado na área deportiva de *Tikkurilan Urheilupuisto*, no barrio de Viertola, pertencente ao distrito de Tikkurila (Vantaa).

O pavillón foi inaugurado en 1974 e ten unhas medidas dee 60x30 A súa capacidade máxima para 3 700 persoas.

Xogadores
---------

### Xogadores destacados

* Finlandia Ilari Filppula
* Finlandia Valtteri Filppula
* Finlandia Carlo Grünn
* Finlandia Juha Kaunismäki
* Finlandia Antti Niemi
* Finlandia Erkki Rajamäki
* Finlandia Joonas Vihko
* Finlandia Hannu Väisänen
* Finlandia Joonas Rönnberg
* Finlandia Juha Koivisto
* Finlandia Sami Heinonen

### Números retirados

Ao longo da súa historia, Kiekkoo-Vantaa ten retirado os seguintes tres números:

Lista de adestradores do equipo| Número | Xogador | Retirada do número |
| --- | --- | --- |
| 7 | Jukka Hakkarainen | 2007 |
| 10 | Petri Pitkäjärvi | 2008 |
| 39 | Antti Niemi | 2012 |

Notas
-----

1. ↑  "KIEKKO-VANTAA" (en finés). Jokerit.com. Arquivado dende o orixinal o 16 de decembro de 2021. Consultado o 17 de decembro de 2021.
2. 1 2 3  "Historia" (en finés). Kiekko-Vantaa.fi. Consultado o 15 de xaneiro de 2023.
3. ↑  "Jäähallit - Trio Areena ja Trio Harjoitushalli" (en finés). Cidade de Vantaa. Consultado o 17 de decembro de 2021.
4. ↑  "Mapa de Vantaa" (en finés). Kartta.Vantaa.fi. Consultado o 17 de decembro de 2021.
5. ↑  "Trio Areena - Tikkurila Vantaa" (en inglés). eurohockey.com. Consultado o 17 de decembro de 2021.
6. ↑  "JÄÄDYTETYT PELINUMEROT" (en finés). Kiekko-Vantaa.fi. Consultado o 17 de decembro de 2021.
7. ↑  "Antti Niemen numero 39 jäädytetään". Arquivado dende o orixinal o 13 de febreiro de 2013. Consultado o 29 de agosto de 2012.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficial *(en finés)*